CELEX: E2015J0005
Language: da
Date: 2015-12-16 00:00:00
Title: Domstolens dom af 16. december 2015 i sag E-5/15 — Matja Kumba T M’bye m.fl. mod Stiftelsen Fossumkollektivet (Direktiv 2003/88/EF — arbejdstid — beskyttelse af arbejdstagernes sikkerhed og sundhed — tilrettelæggelse af arbejdstiden — hviletider — maksimal ugentlig arbejdstid — undtagelser fra minimumshvileperioderne — arbejdstagerens samtykke — spørgsmålet om, hvorvidt arbejdstageren lægges noget til last)

5.1.2017   
            
            
               DA
            
            
               Den Europæiske Unions Tidende
            
            
               C 2/3
            
         DOMSTOLENS DOM
   af 16. december 2015
   i sag E-5/15
   Matja Kumba T M’bye m.fl. mod Stiftelsen Fossumkollektivet
   (Direktiv 2003/88/EF — arbejdstid — beskyttelse af arbejdstagernes sikkerhed og sundhed — tilrettelæggelse af arbejdstiden — hviletider — maksimal ugentlig arbejdstid — undtagelser fra minimumshvileperioderne — arbejdstagerens samtykke — spørgsmålet om, hvorvidt arbejdstageren lægges noget til last)
   (2017/C 2/03)
   I sag E-5/15, Matja Kumba T M’bye m.fl. mod stiftelsen Fossumkollektivet, hvori Eidsivating Lagmannsrett har anmodet Domstolen om i henhold til artikel 34 i aftalen mellem EFTA-staterne om oprettelse af en tilsynsmyndighed og en domstol at fortolke artikel 6 og artikel 22, stk. 1, litra a) og b), i Europa-Parlamentets og Rådets direktiv 2003/88/EF af 4. november 2003 om visse aspekter i forbindelse med tilrettelæggelse af arbejdstiden, har Domstolen, sammensat af præsidenten Carl Baudenbacher og dommerne Per Christiansen og Páll Hreinsson (refererende dommer), afsagt dom den 16. december 2015. Domskonklusionen lyder således:
   
               1.
            
            
               En gennemsnitlig ugentlig arbejdstid på 84 timer i en resocialiseringsafdeling er forenelig med artikel 6 i direktiv 2003/88/EF i de tilfælde, der er omhandlet i artikel 22, stk. 1, litra a), forudsat at arbejdstageren udtrykkeligt, frit og individuelt har givet samtykke til at udføre et sådant arbejde, og at de almindelige principper for beskyttelse af arbejdstagernes sikkerhed og sundhed overholdes. Dette indebærer, at når en EØS-medlemsstat gør brug af den mulighed, der er fastsat i direktivets artikel 22, stk. 1, skal den nationale lovgiver tage behørigt hensyn til arbejdstagernes fysiske og mentale trivsel. En sådan arbejdstidsordning er imidlertid kun forenelig med direktivets artikel 3 og 5, hvis betingelserne for anvendelse af undtagelsen i artikel 17, stk. 2, sammenholdt med artikel 17, stk. 3, litra c), nr. i), er opfyldt.
            
         
               2.
            
            
               En national bestemmelse, hvorefter en arbejdstagers samtykke til at arbejde mere end 60 timer om ugen i en resocialiseringsafdeling ikke kan tilbagekaldes, er forenelig med direktivets artikel 6 og 22, forudsat at de almindelige principper for beskyttelse af arbejdstagernes sikkerhed og sundhed overholdes.
            
         
               3.
            
            
               En afskedigelse og et tilbud om genansættelse på andre vilkår, der følger af en arbejdstagers afvisning af arbejde mere end 48 timer i løbet af en syvdagesperiode, skal ikke betragtes som et udtryk for, at arbejdstageren lægges noget til last, i den forstand hvori udtrykket er anvendt i direktivets artikel 22, stk. 1, litra b), hvis afskedigelsen er støttet på grunde, der er helt uafhængige af arbejdstagerens afvisning af at ville udføre sådant yderligere arbejde.